'n Idee wat die rondte doen, is dat pensioenfondse verplig kan word om 'n gedeelte van hul bates in 'n sogenaamde "ontwikkelingseffek" te belê. Veral Cosatu is ten gunste van so 'n maatreël om aftreefondse te dwing om in swart ondernemings te belê.
Die uitvoerende hoof van die Spaar- en belegginsvereniging, Peter Dempsey, het hom soos volg uitgelaat: "Indien die regering 'n staatseffek met 'n soewereine gradering sou uitreik wat 'n markverwante opbrengs bied, sou dit 'n aantreklike belegging wees en sou daar geen behoefte wees om dit 'n verpligte belegging te maak nie."